ddrg/super_eurlex huggingface dataset:
Komission tiedonanto henkilönsuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annetun neuvoston direktiivin 89/686/ETY, sellaisena kuin se on muutettuna direktiiveillä 93/68/ETY, 93/95/ETY ja 96/58/EY (ETA:n kannalta merkityksellinen teksti)



Virallinen lehti nro C 021 , 24/01/2001 s. 0002 - 0002



Komission tiedonanto henkilönsuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annetun neuvoston direktiivin 89/686/ETY(1), sellaisena kuin se on muutettuna direktiiveillä 93/68/ETY(2), 93/95/ETY(3) ja 96/58/EY(4) (2001/C 21/02) (ETA:n kannalta merkityksellinen teksti) (Direktiivin mukaisesti ydenmukaistettujen eurooppalaisten standardien nimikkeiden ja viitteiden julkaiseminen) >TAULUKON PAIKKA> HUOMAUTUS: - Standardien saatavuutta koskevia tietoja saa joko eurooppalaisilta tai kansallisilta standardointielimiltä, joita koskeva luettelo(5) on Euroopan parlamentin ja neuvoston direktiivin 98/34/EY(6), sellaisena kuin se on muutettuna direktiivillä 98/48/EY(7), liitteenä. - Viitteiden julkaiseminen Euroopan yhteisöjen virallisessa lehdessä ei edellytä, että standardit ovat saatavilla kaikilla yhteisön kielillä. - Komissio huolehtii kyseisen luettelon ajan tasalle saattamisesta(8). (1) EYVL L 399, 30.12.1989, s. 18. (2) EYVL L 220, 30.8.1993,s. 1. (3) EYVL L 276, 9.11.1993, s. 11. (4) EYVL L 236, 18.9.1996, s. 44. (5) EYVL L 32, 10.2.1996, s. 32. (6) EYVL L 204, 21.7.1998, s. 37. (7) EYVL L 217, 5.8.1998, s. 18. (8) EYVL C 315, 4.11.2000, s. 24.
Euratomin perustamissopimuksen 37 artiklan mukainen - Komission lausunto, annettu 20 päivänä joulukuuta 2000, radioaktiivisen jätteen hävittämissuunnitelmasta, joka koskee Skotlannissa (Yhdistyneessä kuningaskunnassa) Dounreayn ydinlaitosalueella sijaitsevan sulametallinhävittämislaitoksen (Liquid Metal Disposal Plant, LMDP) ja jätteiden vastaanotto-, määritys-, luonnehdinta- ja tehokompaktiolaitoksen (Waste Receipt, Assay, Characterisation and Supercompaction Facility, WRACS) käyttöönottoa



Virallinen lehti nro C 020 , 23/01/2001 s. 0004 - 0004



Euratomin perustamissopimuksen 37 artiklan mukainen Komission lausunto, annettu 20 päivänä joulukuuta 2000, radioaktiivisen jätteen hävittämissuunnitelmasta, joka koskee Skotlannissa (Yhdistyneessä kuningaskunnassa) Dounreayn ydinlaitosalueella sijaitsevan sulametallinhävittämislaitoksen (Liquid Metal Disposal Plant, LMDP) ja jätteiden vastaanotto-, määritys-, luonnehdinta- ja tehokompaktiolaitoksen (Waste Receipt, Assay, Characterisation and Supercompaction Facility, WRACS) käyttöönottoa (2001/C 20/03) (Ainoastaan englanninkielinen teksti on todistusvoimainen) Euroopan komissio sai 8. kesäkuuta 2000 Yhdistyneen kuningaskunnan hallitukselta Euratomin perustamissopimuksen 37 artiklan mukaisesti yleisiä tietoja sulametallinhävittämislaitoksen (Liquid Metal Disposal Plant, LMDP) sekä jätteiden vastaanotto-, määritys-, luonnehdinta- ja tehokompaktiolaitoksen (Waste Receipt, Assay, Characterisation and Supercompaction Facility, WRACS) käyttöönotosta aiheutuvan radioaktiivisen jätteen hävittämissuunnitelmasta. Näiden tietojen, Yhdistyneen kuningaskunnan hallituksen sittemmin toimittamien selvennysten ja asiantuntijaryhmän kanssa käytyjen keskustelujen perusteella komissio antaa seuraavan lausunnon: a) Laitoksen etäisyys lähimmän jäsenvaltion, tässä tapauksessa Tanskan (Färsaaret), rajaan on noin 370 kilometriä. b) Neste- ja kaasumaisten jätteiden päästöt eivät tavanomaisissa toimintaolosuhteissa altista muiden jäsenvaltioiden väestöä terveyden kannalta merkittävästi. c) LMDP:n ja WRACS:n toiminnasta aiheutuva kiinteä matala- ja keskiaktiivinen radioaktiivinen jäte varastoidaan paikan päälle. Tällä hetkellä ei ole suunnitteilla siirtää jätettä paikan ulkopuolelle. d) Jos yleisissä tiedoissa tarkastellun laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön todennäköisesti saamat säteilymäärät eivät olisi terveyden kannalta merkittäviä. Komissio katsoo, että LMDP:n ja WRACS:n käyttöönotosta aiheutuvan radioaktiivisen jätteen hävittämistä koskevan suunnitelman toteuttaminen sekä tavanomaisen toiminnan yhteydessä että yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Neuvoston päätöslauselma,

annettu 14 päivänä joulukuuta 2000,

lasten lääkkeistä

(2001/C 17/01)

EUROOPAN UNIONIN NEUVOSTO, joka

1. MUISTUTTAA, että kaikkien yhteisön politiikkojen ja toimintojen määrittelyssä ja toteuttamisessa on varmistettava terveyden korkeatasoinen suojelu ja että kansallista politiikkaa täydentävän yhteisön toiminnan on suuntauduttava kansanterveyden parantamiseen, ihmisten sairauksien ja tautien ehkäisemiseen sekä ihmisten terveyttä vaarantavien tekijöiden torjuntaan,

2. PANEE MERKILLE, että Euroopan yhteisössä on 75 miljoonaa 0-16 vuotiasta lasta, mikä vastaa lähes 20 prosenttia koko väestöstä,

3. TOTEAA, että lapsilla on lääkehoitoon liittyen ominaispiirteitä, jotka vaihtelevat iän mukaan ja joiden vuoksi heitä ei yleensä voi rinnastaa aikuisiin. Lapsille annettavilla lääkkeillä on varsinkin farmakokinetiikkaan, tehoon ja haittavaikutuksiin liittyviä erityispiirteitä. Lisäksi lapsille tarkoitetun lääkkeen on oltava sellaisessa muodossa, että se voidaan antaa helposti ja turvallisesti,

4. TOTEAA, että huomattavaa osaa lapsilla käytetyistä lääkkeistä ei ole arvioitu erityisesti lasten lääkintää silmällä pitäen, minka vuoksi ne eivät välttämättä täytä aikuisten lääkkeille asetettuja laatu-, turvallisuus- ja tehokkuusvaatimuksia,

5. TOTEAA, että hyvin usein lapsille määrätään lääkkeitä, joiden markkinoille saattamista koskeva lupa ei kata lääkkeen käyttöä lapsille, ja että lasten lääkkeiden valvonnasta saatavia tietoja on käytettävissä vain vähän, joten lääkkeiden käytön turvallisuutta tämän väestönosan suhteen ei näin ollen voida osoittaa markkinoille saattamisen jälkeen toteutettavin seurantatutkimuksin;

6. ON TIETOINEN SIITÄ, että lasten lääkkeiden saatavuutta haittaavat farmaseuttiseen ja kliiniseen kehitystoimintaan liittyvät vaikeudet. Välttämättömiä tutkimus- ja kehityskustannuksia ei saada katettua, koska yksittäisistä sairauksista kärsiviä lapsia on vain vähän kussakin ikäryhmässä,

7. KATSOO, että lasten lääkkeiden ja lapsilla tehtävien kliinisten tutkimusten kehittäminen voi tuoda esiin eettisiä erityisongelmia ja että lapset ovat oikeutettuja erityiseen suojeluun,

8. KATSOO, että edellä kuvatut ongelmat koskevat kaikkia jäsenvaltioita ja että Euroopan tason lähestymistapa tarjoaa epidemiologisia, kansanterveydellisiä ja taloudellisia etuja,

9. KEHOTTAA NÄIN OLLEN KOMISSIOTA tekemään mahdollisimman pian asianmukaisia ehdotuksia kannustimien, sääntelytoimenpiteiden tai muiden kliinistä tutkimusta ja kehitystoimintaa tukevien toimien muodossa, jotta uudet ja jo markkinoilla olevat lasten lääkkeet saataisiin vastaamaan täysin tämän väestönosan erityistarpeita, ja ehdotuksia laatiessaan ottamaan huomioon lapsilla tehtäviin kliinisiin tutkimuksiin liittyvät eettiset näkökohdat sekä kansainvälisesti hyväksytyt standardit alaikäisten suojelemiseksi lääketieteellisissä tutkimuksissa.
Euratomin perustamissopimuksen 37 artiklan mukainen - Komission lausunto, annettu 15 päivänä joulukuuta 2000, Ranskassa sijaitsevan Monts d'Arréen ydinvoimalan osittaisesta käytöstäpoistosta aiheutuvan radioaktiivisen jätteen hävittämissuunnitelmasta



Virallinen lehti nro C 011 , 13/01/2001 s. 0005 - 0005



Euratomin perustamissopimuksen 37 artiklan mukainen Komission lausunto, annettu 15 päivänä joulukuuta 2000, Ranskassa sijaitsevan Monts d'Arréen ydinvoimalan osittaisesta käytöstäpoistosta aiheutuvan radioaktiivisen jätteen hävittämissuunnitelmasta (2001/C 11/04) (ainoastaan ranskankielinen teksti on todistusvoimainen) Euroopan komissio sai 26. huhtikuuta 2000 Ranskan hallitukselta Euratomin perustamissopimuksen 37 artiklan mukaisesti yleisiä tietoja Monts d'Arréen ydinvoimalan osittaisesta käytöstäpoistosta aiheutuvan radioaktiivisen jätteen hävittämissuunnitelmasta. Näiden tietojen, Ranskan hallituksen sittemmin toimittamien selvennysten ja asiantuntijaryhmän kanssa käytyjen keskustelujen perusteella komissio antaa seuraavan lausunnon. a) Laitoksen etäisyys lähimmän jäsenvaltion, tässä tapauksessa Kanaalisaari Jerseyn, rajaan on 180 kilometriä, ja lähimmät jäsenvaltiot ovat Yhdistynyt kuningaskunta (etäisyys 220 km), Irlanti (510 km), Espanja (530 km) ja Belgia (540 km). b) Kaasumaisten jätteiden päästöt eivät tavanomaisissa toimintaolosuhteissa altista muiden jäsenvaltioiden väestöä terveyden kannalta merkittävästi. Nestemäiset jätteet käsitellään Saclayn jätevesien käsittelylaitoksessa (CEA). c) Käytöstäpoistosta aiheutuva kiinteä radioaktiivinen jäte varastoidaan paikan päälle, kunnes se käsitellään kansallisissa jätteidenkäsittelylaitoksissa (Centraco, ANDRA ja kansallinen hyvin matala-aktiivisen jätteen käsittelylaitos, jonka pitäisi olla toiminnassa vuonna 2003). Asiantuntijat suosittelevat, että tavanomaisen jätteen tarkastuksissa, jotka tehdään varotoimenpiteenä sen varmistamiseksi, että ne eivät ole saastuneita, noudatetaan samallla perusnormidirektiivissä (neuvoston direktiivi 96/29/Euratom) vahvistettuja luvasta vapauttamista koskevia perusteita. d) Jos yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön todennäköisesti saamat säteilymäärät eivät olisi terveyden kannalta merkittäviä. Komissio katsoo, että Monts d'Arréen ydinvoimalan osittaisesta käytöstäpoistosta aiheutuvan radioaktiivisen jätteen hävittämistä koskevan suunnitelman toteuttaminen sekä tavanomaisen toiminnan yhteydessä että yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Neuvoston päätelmät 14 päivältä joulukuuta 2000, vastavuoroista tunnustamista koskevien sopimusten hallinnoinnista 24 päivänä kesäkuuta 1999 annetun neuvoston päätöslauselman täytäntöönpano



Virallinen lehti nro C 008 , 11/01/2001 s. 0004 - 0004



Neuvoston päätelmät 14 päivältä joulukuuta 2000, vastavuoroista tunnustamista koskevien sopimusten hallinnoinnista 24 päivänä kesäkuuta 1999 annetun neuvoston päätöslauselman täytäntöönpano (2001/C 8/02) 1. Neuvosto on tyytyväinen vastavuoroista tunnustamista koskevien sopimusten hallinnoinnista 24 päivänä kesäkuuta 1999 annetun neuvoston päätöslauselman(1) täytäntöönpanemiseksi tehtyyn tärkeään työhön. Se panee merkille tätä varten laaditut asiakirjat eli pääperiaatteet vaatimustenmukaisuuden arvioinnin vastavuoroista tunnustamista koskevien sopimusten valmistelemiseksi ja niistä neuvottelemiseksi sekä vastavuoroista tunnustamista koskevien sopimusten käsikirjan. 2. Neuvosto korostaa näiden asiakirjojen olevan hyödyllisiä selvitettäessä kaikentyyppisiä vastavuoroista tunnustamista koskevia sopimuksia koskevaa yhteisön ulkoista strategiaa. Se katsoo, että kyseisiä asiakirjoja olisi täydennettävä ja mukautettava saadun kokemuksen perusteella, jotta vahvistettaisiin yhteisön sisäistä organisaatiota ja avoimuutta vastavuoroista tunnustamista koskevien sopimusten valmistelua, niistä neuvottelemista ja niiden hallinnointia silmällä pitäen. 3. Neuvosto korostaa yhteisön toimielinten, jäsenvaltioiden toimivaltaisten viranomaisten ja taloudellisten toimijoiden tiedottamiseen ja oikeusvarmuuteen liittyviä odotuksia. Se kehottaa komissiota jatkamaan pyrkimyksiään näihin vaatimuksiin vastaamiseksi. Neuvosto tuo erityisesti esiin yhteisön tason varoitusjärjestelmän olennaisen tehtävän, jonka ansiosta voidaan taata kaikkien yhteisön markkinoille saatettujen tuotteiden turvallisuus, myös vastavuoroista tunnustamista koskevien sopimusten piiriin kuuluvien tuotteiden osalta, muun muassa lääkevalmistealalla. 4. Neuvosto korostaa pitävänsä tärkeänä vastavuoroista tunnustamista koskevien sopimusten ennakko- ja jälkiarviointia erityisesti kuulemalla asianomaisia eri toimijoita (jäsenvaltioiden toimivaltaisia viranomaisia, yrityksiä ja vaatimustenmukaisuuden arviointielimiä) ja analysoimalla näiden sopimusten vaikutusta sisämarkkinoihin. 5. Neuvosto korostaa lopuksi, että on varmistettava, muun muassa vaihtamalla tietoja vastavuoroista tunnustamista koskevien sopimusten nojalla perustettujen komiteoiden ja sisämarkkinakysymyksissä toimivaltaisten komiteoiden ja työryhmien välillä, etteivät vastavuoroista tunnustamista koskevat sopimukset vaikuta sisämarkkinoiden moitteettomaan toimintaan. (1) EYVL C 190, 7.7.1999, s. 2.
Komission tiedonanto henkilönsuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annetun neuvoston direktiivin 89/686/ETY, sellaisena kuin se on muutettuna direktiiveillä 93/68/ETY, 93/95/ETY ja 96/58/EY, täytäntöönpanemiseksi (ETA:n kannalta merkityksellinen teksti)



Virallinen lehti nro C 060 , 24/02/2001 s. 0019 - 0019



Komission tiedonanto henkilönsuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annetun neuvoston direktiivin 89/686/ETY(1), sellaisena kuin se on muutettuna direktiiveillä 93/68/ETY(2), 93/95/ETY(3) ja 96/58/EY(4), täytäntöönpanemiseksi (2001/C 60/07) (ETA:n kannalta merkityksellinen teksti) (Direktiivin mukaisesti yhdenmukaistettujen eurooppalaisten standardien nimikkeiden ja viitteiden julkaiseminen) >TAULUKON PAIKKA> HUOMAUTUS: Standardien saatavuutta koskevia tietoja saa joko eurooppalaisilta tai kansallisilta standardointielimiltä, joita koskeva luettelo on Euroopan parlamentin ja neuvoston direktiivin 98/34/EY(5), sellaisena kuin se on muutettuna direktiivillä 98/48/EY(6), liitteenä. Viitteiden julkaiseminen Euroopan yhteisöjen virallisessa lehdessä ei edellytä, että standardit ovat saatavilla kaikilla yhteisön kielillä. Komissio huolehtii kyseisen luettelon ajan tasalle saattamisesta(7). (1) EYVL L 399, 30.12.1989, s. 18. (2) EYVL L 220, 30.8.1993, s. 1. (3) EYVL L 276, 9.11.1993, s. 11. (4) EYVL L 236, 18.9.1996, s. 44. (5) EYVL L 204, 21.7.1998, s. 37. (6) EYVL L 217, 5.8.1998, s. 18. (7) EYVL C 315, 4.11.2000, s. 24. EYVL C 21, 24.1.2001, s. 2.
Italian muuttamat julkisen palvelun velvoitteet Cagliarin, Olbian ja Algheron sekä Rooman ja Milanon välisessä säännöllisessä lentoliikenteessä



Virallinen lehti nro C 049 , 15/02/2001 s. 0002 - 0002



Italian muuttamat julkisen palvelun velvoitteet Cagliarin, Olbian ja Algheron sekä Rooman ja Milanon välisessä säännöllisessä lentoliikenteessä (2001/C 49/02) Italian hallitus on yhteisön lentoliikenteen harjoittajien pääsystä yhteisön sisäisen lentoliikenteen reiteille 23. päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti ja ottaen huomioon Cagliarissa 19. joulukuuta 2000 pidetyn lentoliikenteen palveluja koskevan Conferenza dei Servizi -kokouksen päätöksen päättänyt muuttaa Cagliarin, Olbian ja Algheron sekä Rooman ja Milanon väliselle säännölliselle lentoliikenteelle asetettuja julkisen palvelun velvoitteita, jotka on julkaistu 7. lokakuuta 2000 Euroopan yhteisöjen virallisessa lehdessä C 284 (s. 16). Muutokset koskevat kohtaa 1.3 (Lippujen hinnat), joka korvataan seuraavasti: 1.3 LIPPUJEN HINNAT Kyseisillä reiteillä on tarjottava täysihintainen turistiluokan lippu ja alennetun hintaluokan lippu, joihin kumpaankaan ei saa liittyä rajoituksia. Menolipun hinta ei saa ylittää seuraavia hintoja, joihin on sisällytetty arvonlisävero mutta ei lentokenttäveroa: >TAULUKON PAIKKA> Toimivaltaiset viranomaiset tarkistavat näitä enimmäishintoja vuosittain Italian tilastokeskuksen ISTATin laatiman yleisen kuluttajahintaindeksin pohjalta lasketun edellisvuoden inflaatioasteen perusteella. Tarkistetut hinnat annetaan tiedoksi kaikille kyseisiä reittejä liikennöiville liikenteenharjoittajille sekä Euroopan komissiolle, joka julkaisee ne Euroopan yhteisöjen virallisessa lehdessä. Jos Italian liiran ja Yhdysvaltain dollarin välinen kurssi ja/tai polttoaineen hinta poikkeaa yli 5 % puolivuotiskauden keskiarvosta, hintoja on tarkistettava suhteessa poikkeuksen suuruuteen. Hintojen korotukset tai laskut lasketaan lipun kokonaishinnasta. Italian liikenne- ja merenkulkuministeriö tekee mahdolliset hinnantarkistukset puolivuosittain yhdessä Sardinian autonomisen alueen johtajan kanssa. Tarkistukset perustuvat selvitykseen, jonka laatii ENACin nimeämästä edustajasta ja Sardinian autonomisen alueen nimeämästä edustajasta koostuva tekninen pariteettikomitea, joka kuulee kyseisillä reiteillä liikennöiviä liikenteenharjoittajia. Mahdolliset tarkistukset tulevat voimaan seuraavana puolivuotiskautena. Tarkistetut hinnat annetaan tiedoksi kaikille kyseisiä reittejä liikennöiville liikenteenharjoittajille sekä Euroopan komissiolle, joka julkaisee ne Euroopan yhteisöjen virallisessa lehdessä. Edellä mainittuja alennettuja hintoja on sovellettava ainakin seuraaviin väestöryhmiin: - Sardiniassa asuvat sardinialaiset - Sardiniasta muuttaneet sardinialaiset - Sardinian ulkopuolella asuvat sardinialaiset - vammaiset - 2-25-vuotiaat - yli 70-vuotiaat - korkeakouluopiskelijat 27. ikävuoteen saakka. Euroopan yhteisöjen virallisessa lehdessä C 284 (s. 16) 7. lokakuuta 2000 julkaistuihin julkisen palvelun velvoitteisiin sisältyvät muut kohdat säilyvät ennallaan.
Euroopan koulutussäätiön tulo- ja menoarvio varainhoitovuodeksi 2001



Virallinen lehti nro C 046 , 13/02/2001 s. 0009 - 0009



Euroopan koulutussäätiön tulo- ja menoarvio varainhoitovuodeksi 2001 (2001/C 46/08) Säätiön talousarvion loppusumma vuodelle 2001 on 16,8 miljoonaa euroa, josta 10,7 miljoonaa on varattu säätiön henkilöstökuluihin, 1,4 miljoonaa euroa rakennusta, välineitä ja yleisiä käyttömenoja varten ja 4,6 miljoonaa euroa työohjelman toteuttamiseen liittyviin kuluihin. Lisäksi säätiö hallinnoi yhteensä 260,5:tä miljoonaa euroa Phare- ja Tacis-ohjelmien varoja. Yksityiskohtaisesti esitetty talousarvio, henkilöstön määrää kuvaava taulukko ja muuta tietoa on Internetissä seuraavassa osoitteessa: http://www.etf.eu.int Euroopan yhteisöjen virallisessa lehdessä C 46 E julkaistut kirjalliset kysymykset ja vastaukset (2001/C 46/09) Nämä tekstit ovat saatavilla: EUR-Lex: http://europa.eu.int/eur-lex EUDOR: http://eudor.eur-op.eu.int CELEX: http://europa.eu.int/celex
9)

Tämän päätöksen toisena tavoitteena on yksinkertaistaa komissiolle siirretyn täytäntöönpanovallan käytön edellytyksiä sekä parantaa Euroopan parlamentin osallistumista silloin, kun perussäädös, jossa täytäntöönpanovalta siirretään komissiolle, on annettu perustamissopimuksen 251 artiklassa määrättyä menettelyä noudattaen. Tätä varten on pidetty aiheellisena supistaa menettelyjen määrää ja mukauttaa niitä kunkin osallistuvan toimielimen toimivallan mukaisesti sekä erityisesti tehdä mahdolliseksi se, että komissio tai neuvosto ottaa huomioon Euroopan parlamentin näkemykset silloin kun Euroopan parlamentti katsoo, että sääntelymenettelyn mukaisesti komitealle annettu ehdotus toimenpiteeksi tai neuvostolle annettu ehdotus ylittää perussäädöksessä säädetyn täytäntöönpanovallan.
a)

Asianmukainen huolellisuus: — arviointia koskeva työohjelma (neljä kuukautta ensimmäisen ehdotuspyynnön käynnistämisen jälkeen); — toimitettuja ehdotuksia koskeva raportti (kuusi viikkoa jäsenvaltioiden ehdotuksien vastaanottamisen jälkeen); — kolmen kuukauden välein toimitettava raportti arvioinnin edistymisestä (ensimmäinen kertomus toimitetaan kolmen kuukauden kuluessa jäsenvaltioiden ehdotuksien vastaanottamisesta ja viimeinen kertomus, kun due diligence -tarkistus on suoritettu, hankkeet on asetettu paremmuusjärjestykseen komissiolle annettavat suositukset on toimitettu); — raportti kokemuksista, joita on saatu ehdotuksien arvioinnista ja valinnasta ensimmäiselle ehdotuspyyntökierrokselle (kahden kuukauden kuluessa siitä, kun due diligence -tarkistus on suoritettu, hankkeet on asetettu paremmuusjärjestykseen komissiolle ensimmäisellä ehdotuspyyntökierroksella annettavat suositukset on toimitettu).
4.1.3

Muissa tapauksissa, erityisesti silloin, jos kyseessä on seuraava tilanne: a) arvioita on saatavilla, mutta niiden laatu on määrittelemätön tai riittämätön; b) tietoja ja arvioita ei ole saatavilla; c) tietojen, jotka eivät ole täysin julkisia, käyttämiseen ei saada lupaa, EKP toimittaa EJRK:lle tietojen saatavuuteen liittyvän arvioinnin tuloksen ja ehdottaa kertaluonteisen tiedonkeruun mahdollisia lähteitä ja menetelmiä, mukaan lukien i) tiedonantajien ryhmät ja lukumäärän, ii) raportointikanavat, esim. tilastokomitea, rahoituksen vakauden komitea tai Euroopan valvontaviranomaiset, iii) summittaisen arvion kustannuksista ja aikataulusta, iv) odotettavissa olevat hankaluudet.
(3)

Viro on osallistunut ERM II:een 28 päivästä kesäkuuta 2004 jäsenvaltiona, jota koskee poikkeus. Eesti Pank on osapuolena talous- ja rahaliiton kolmannen vaiheen valuuttakurssimekanismia koskevista toimintamenettelyistä Euroopan keskuspankin ja euroalueen ulkopuolisten jäsenvaltioiden kansallisten keskuspankkien välillä 16 päivänä maaliskuuta 2006 tehdyssä sopimuksessa (1), jota on muutettu 21 päivänä joulukuuta 2006 (2), 14 päivänä joulukuuta 2007 (3) ja 8 päivänä joulukuuta 2008 (4) tehdyillä sopimuksilla (jäljempänä yhdessä ’keskuspankkien välinen ERM II -sopimus’).
5.

Komission edustajat osallistuvat komitean työskentelyyn käsiteltäessä heidän vastuualueeseensa kuuluvia asiakokonaisuuksia, ja he osallistuvat mahdollisuuksien mukaan kokouksiin, joihin heille on lähetetty kutsu. He esittelevät kokouksissa komission ehdotukset tai mitkä tahansa muut käsiteltävät asiakirjat ja tekevät selkoa siitä, miten aiheiden käsittely etenee. Komission edustajat tekevät tiivistä yhteistyötä vastaavien komitean edustajien kanssa vastuualueeseensa kuuluvissa asiakokonaisuuksissa.
10.

Komissio suhtautuu myönteisesti komitean aloitteellisuuden lisäämiseen unionin toimia edeltävissä vaiheissa siten, että komitea antaa suuntaa-antavia lausuntoja unionin tulevista politiikoista aloilla, joilla komitealla on käytettävissään asianmukaisia ruohonjuuritason tiedonsaantikanavia. Tällaisista kuulemisista ilmoittaa suhteista komiteaan vastaava komission varapuheenjohtaja. Suuntaa-antavan lausunnon antamista koskevan pyynnön yhteydessä esitetään tarkka mandaatti sekä yhdessä sovittavat yhtenäiset toimintapuitteet. Lausunnon antamisen määräajan on oltava vähintään kuukausi siitä, kun asia on annettu tiedoksi komitean puheenjohtajalle. Tällaisten kuulemisten aiheet valitaan pääasiassa komission työohjelman ja lisäksi säännöllisesti tarkistettavan ohjelman perusteella. Suuntaa-antavien lausuntojen poliittinen seuranta voitaisiin järjestää siten, että komission jäsen osallistuu komitean täysistuntoon tai komission korkeat virkamiehet osallistuvat asiaa käsittelevien komitean valiokuntien kokouksiin.